Dragon Ball
Dragon Ball (ドラゴンボール, doragon bōru) se yon manga ke Akira Toriyama yon japonè kreye nan lane 1984. Se youn nan manga yo ki pi popilè ki genyen. Li te pibliye nan edisyon Glénat e 42 chapit li yo vann plis pase 250 milyon fwa sou tout latè. Dragon Ball te vin tèlman popilè ke yo fè anpil lòt bagay sou non sa a tankou jwèt videyo, yo menm fè tikomik ak li. Dragon Ball pa janm sòti an kreyòl men li sòti nan yon pil lòl lang men se yon manga ki ekri an japonè anvan.

Istwa a 

Se istwa yon ti gason yo rele Sangoku, msye te gen yon ke makak nan dèyè li. Li gen yon fòs sou li ki pa piti tout sa paske li soti nan yon ras ekstraterès ke yo rele sayenn. Istwa a kòmanse lè Sangoku kontre ak yon ti dam yo rele Boulma ki se yon syantifik ki tap chache 7 boul dragon yo (dragon ball an angle)ki gaye sou tout latè a. 7 boul sa yo, lè ou reyini yo, gen yon dragon ki rele Shenron ki parèt e ki ka reyalize kenpòt sa ou ta swete. Sangoku ap kontre ak anpil zanmi nan pakou li tankou Krilen, Yamcha, Tenshihan, Oolon ak anpil lòt. Lap kontre ènmi tou e se sa kap fè li vin pi fò. Lap kontre ak de ènmi tou ki apre ap vin zanmi li tankou Pikolo ak Vejeta dayè Vejeta sòti nan menm ras avèk li sayenn. Lap jwenn tou de moun ki pou antrene li pou li vin pi fò pou li kapab goumen kont ènmi li yo. N'ap pale de moun tankou Tòti Jenyal oubyen Mèt Karin. Tank l'ap vin gran tank la vin fò tank ènmi lap kontre yo vin pi fò. Nou ka pale de Frizè, de Sèl oubyen de Bou.

Lis pèsonaj yo

Sayenn
Sangokou · Sangohan · Vejeta · Fiti Tronks · Sangoten · Tronks · Pan

Teryen 
Boulma · Tòti Jenyal · Yamcha · Krilen · Tenshihan

Ekstraterès 
Pikolo · Frizè · Bou · Bebi

Desen anime
Manga